Ámá gwí̵ bɨ bɨ mónɨgí̵á ní̵nɨ joxɨ nánɨ wikí̵ nɨrónɨro ‘ Omɨ ínɨmɨ wí wurí̵nanɨméwɨnɨ . ’ yaiwíagí̵a aiwɨ joxɨ ayo wikí̵ wónɨŋí̵pɨ wíwapɨyiríná rɨxa nimónɨnɨŋoɨ . Ríná ámá pegí̵áyo xwɨrɨxí̵ numerɨ eyeyírómí̵ wirínárɨnɨ . Ríná wí̵á rókiamoarɨgí̵á , dɨxí̵ rɨnáíwánɨŋí̵ nimónɨro omɨŋí̵ siiarɨgí̵áyo yayí̵ nɨwimorɨ ‘ Apɨ wíɨmɨgɨnɨ . ’ yaiwiŋí̵pɨ mɨnɨ wirɨ ámá dɨxí̵ imónɨgí̵á joxɨ nánɨ wáyí̵ nɨsiro píránɨŋí̵ xí̵darɨgí̵á , sɨyikwí̵nɨŋí̵ imónɨgí̵áyoranɨ , xwénɨŋí̵ imónɨgí̵áyoranɨ , ayo enɨ yayí̵ nɨwimorɨ ‘ Apɨ wíɨmɨgɨnɨ . ’ yaiwiŋí̵pɨ mɨnɨ wirɨ ámá xwí̵árímɨ xwɨrí̵á ikɨxearɨgí̵áyo xwɨrí̵á wikɨxerɨ eríná , ayí̵ rɨxa rínárɨnɨ . ” rarɨŋagí̵a arí̵á nɨwirɨ wɨnɨŋanigɨnɨ .
